
ΑΘΗΝΑ 

29 ΣΕΠΤΕΜΒΡΙΟΥ 1986 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεοδομικού Σχε¬ 
δίου Αγ. Κων/νου Ν. Αιτ/νίας. 1 

Τροποποίηση του ρυμοτομικού σχεδίου Αθηνών στη συμβολή των 
οδών Μαρκορά και Ορφανίδου με το χαρακτηρισμό έκτασης 

σαν χώρου κοινοχρήστου πρασίνου και παιδικής χαράς. 2 

Καθορισμός ορίων και όρων δόμησης στους οικισμούς Κυψέλη και - 

Δροσιά Κοινότητας Κυψέλης Ν. Ζακύνθου. 3 

Καθορισμός ορίων, όρων και περιορισμών δόμησης στους οικι¬ 
σμούς Λιμνιώνα, Αγίας Κυριακής και Αγίας Κυριακής της 
Κοινότητας Μαραθοκάμπου Ν. Σάμου.4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 49589/1960 (1) 

Κίνηση της διαδικασίας σύνταξης του Γενικού Πολεοδομικού Σχεδίου Αγ. 

Κων/νου Ν. Αιτ/νίας. 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όργανα» (ΦΕΚ 
137Α/85). 

2. Του άρθρου 3 παρ. 1 του Ν. 1337/83 (ΦΕΚ 33/14.3.83 τ.Α) 
για την «Επέκταση των πολεοδομικών σχεδίων, την οικιστική ανά¬ 
πτυξη και σχετικές ρυθμίσεις», αποφασίζουμε: 

Την κίνηση της διαδικασίας σύνταξης του Γενικού Ποελδομικού 
Σχεδίου αγ. Κων/νου Ν. Αιτ/νίας τα όρια του οποίου φαίνονται στο 
σχετικό πρωτότυπο διάγραμμα που συνοδεύει την υπ’ αριθ. 
26243/895/85 απόφαση Υπουργού Χ.Ο.Π. περί κίνησης διαδικα¬ 
σίας ΓΠΣ Αγρίνιου ΦΕΚ 191Δ/85 σε κλίμακα (1:10.000) που έχει 
θεωρηθεί από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 49589/1986 πράξη του και που συνοπτικό του 
αντίτυπο δημοσιεύεται με την παρούσα απόφαση. 

Η απόφαση αυτή να δημοσιευθεΐ στην Εφημερίδα της Κυβερνήαεως. 

Αθήνα, 3 Ιουλίου 1986 
Ο ΥΠΟΥΡΓΟΙ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 22283/302 (2) 

Τροποποίηση του ρυμοτομικού σχεδίου Αθηνών στη συμβολή των 

οδών Μαρκορά και Ορφανίδου με το χαρακτηρισμό έκτασης σαν 

χώρου κοινοχρήστου πρασίνου και παιδικής χαράς. 

Ο ΝΟΜΑΡΧΗΣ Δ/ΤΟΣ ΑΘΗΝΩΝ 
' Εχοντας υπόψη: 

1. Το Ν. 3200/55 «περί διοικητικής αποκεντρώσεως». 

2. Το Ν.Δ. 3620/56 «περί συμπληρώσεως διατάξεων περί διοικητικής 
αποκεντρώσεως». 

3. Τις διατάξεις του Ν.Δ. 1147/72 «περί διοικήαεως της Μείζονος 
Πρωτευούσης». 

4. Τις διατάξεις του Β.Δ. 863/1960 όπως τροποποιήθηκε και 
συμπληρώθηκε μέχρι σήμερα και ειδικότερα το υπ’ αριθμ. 532/70- 
Ν. Δ/γμα και το σε συνέχεια αυτού Β. Δ/γμα 712/70 όπως τροπο¬ 
ποιήθηκε με τα υπ’ αριθμ. 677/71 και 198/72 Β. Δ/γματα. 

5. Την υπ’ αριθ. Λ7/13—1/11.12.1972 κοινή απόφαση των 
Υπουργών Εσωτερικών και Δημοσίων Έργων «περί οργανώσεως 
των παρά τη Νομαρχία Αττικής και τοις διαμερίσμασιν αυτής, Υπη¬ 
ρεσιών αρμοδιοτήτων Υπουργού Δ.Ε.». 

6. Τον Α.Ν. 314/1968. «περί παροχής στον Υπουργό Βορείου 
Ελλάδος και τους Νομάρχες αρμοδιότητας σε θέματα εγκρίσεως επε¬ 
κτάσεων κλπ. σχεδίων πόλεων και κωμών», ως ετροποποιήθη και 
συνεπληρώθη δια του υπ’ αριθ. 1018/71 Ν. Δ/τος. 

7. Το Π.Δ. 910/77 «περί οργανισμού του Υ.Δ.Ε.». 

8. Το Ν. 1032/11.3.80 «περί συστάσεως Υπουργείου Χωροτα¬ 
ξίας, Οικισμού και Περιβάλλοντος». 

9. Το από 17.7.23 Ν.Δ. «περί σχεδίου πόλεων κωμών κλπ.». 

10. Το από 3.9.29 Δ/γμα «περί γενικού οικοδομικού κανονισμού του 
Κράτους (κεφαλ. II). 

11. Το Ν. 947/79 «περί οικιστικών περιοχών»! 


12. Την αριθ. 1/1961 εγκύκλιο του Προϊσταμένου της Υπηρεσίας 
Οικισμού του Υπουργείου Δημοσίων Έργων και τη συμπληρωματική 
της εγκύκλιο Ε8/1975 του Υφυπουργού Δ.Ε. 

13. Τον Οικιστικό Νόμο 1337/83 του Υπουργείου Χωροτα¬ 
ξίας, Οικισμού και Περιβάλλοντος. 

14. Το Π.Δ. 443/83 (ΦΕΚ 165Α) «περί μεταβίβασης αρμοδιό¬ 
τητας στους Νομάρχες, έγκρισης τροποποιήσεως ρυμοτομικών 
σχεδίων και επιβολής προκηπίων», 

15. Την υπ’ αριθ. 6548/530/22.3.84 απόφαση Νομάρχη Διαμερί¬ 
σματος Αθηνών «περί συγκροτήσεως Σ.Χ.Ο.Π. Διαμερίσματος Αθηνών». 

16. Τις αποφάσεις αρ. 1195/84 και αρ. 721/85 του Δημοτικού Συμ¬ 
βουλίου Αθηναίων. 

17. Την από 11.6.86 εισήγηση της Δ/νσης Πολεοδομίας Αθηνών προς 
το Συμβούλιο Χωροταξίας, Περιβάλλοντος κι» Δημ. Έργων Νομαρχίας 
Αθηνών. 

18. Τη γνωμοδότηση του Συμβουλίου Χωροταξίας, Περιβάλ¬ 
λοντος και Δημ. Έργων Νομαρχίας Αθηνών που πάρθηκε κατά 
τη 12η πράξη 19η συνεδρίαση στις 13.6.86 και είναι υπέρ της 
τροποποίησης του ρυμοτομικού σχεδίου Αθηνών στη συμβολή των 
οδών Μαρκορά και Ορφανίδου με το χαρακτηρισμό έκτασης σαν 
χώρου κοινοχρήστου πρασίνου και παιδικής χαράς σύμφωνα με 
την πρόταση του Δήμου Αθηναίων και για τους λόγους που ανα- 
φέρονται στην εισήγηση, αποφασίζουμε: 

Την τροποποίηση του ρυμοτομικού σχεδίου Αθηνών στη συμβολή 
των οδών Μαρκορά-και Ορφανίδου με το χαρακτηρισμό έκτασης σαν 
χώρο κοινοχρήστου πρασίνου και παιδικής χαράς όπως φαίνεται στο 
διάγραμμα 1:500 που συνοδεύει την απόφασή μας. 

Η απόφασή μας αυτή να δημόσιευθεί στην Εφημερίδα της Κυβερ- 
νήσεως. 

Αθήνα, 17 Ιουλίου 1986 
Ο Νομάρχης 
>. ΒΓΕΝΟΠΟΥΛΟΣ - 

Αριθ. ΤΠ 3156 (3) 

Καθορισμός ορίων και όρων δόμησης στους οικισμούς Κυψέλη και 
Δροσιά Κοινότητας Κυψέλης Ν. Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις του Ν. 1588/85 «Κυβέρνηση και Κυβενητικά όργανα» 
ΦΕΚ 137/Α. 

2. Τις διατάξεις του από 24.4.85 Π. Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης. 

3. Τις προτάσεις των ιδιωτών μελετητών Μηχ/κών στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
κτών πόλεων, που αφορά τον προσδιοριμό των ορίων των υπόψη οικι¬ 
σμών Κυψέλη και Δροσιά της Κοινότητας Κυψέλης Ν. Ζακύνθου. 

4. Τα πληθυσμιακά στοιχεία των δύο τελευταίων απογραφών του 
Κράτους της Ε.Σ.Υ.Ε. (1971 - 1981). 

5. Τις οιπόψεις της Κοινότητας Κυψέλης όπως αυτές διατυπώθηκαν στο 
υπ’ αριθ. 11/1985 πρακτικό συνεδρίασης του Κοινοτικού της Συμβουλίου. 

6. Το γεγονός ότι δεν υποβλήθηκαν ενστάσεις κατά του ως άνω καθορι- 
σθέντος ορίου των οικισμών Κυψέλη και Δροσιά της Κοινότητας Κυψέλης. 

7. Τις προτάσεις του Προέδρου της Κοινότητας Κυψέλης όπως διατυ¬ 

πώθηκε προφορικά στην σχετική συνεδρίαση του Συμβουλίου Χ.Ο.Π. του 
Νομού. / 

8. Την εισήγηση του Συμβουλίου Χ.Ο.Π. του Νομού όπως αυτή 
διατυπώθηκα στο υπ’ αριθ. 16/12.6.86 (θέμα 2ο) πρακτικό συνε¬ 
δρίασης και με την οποία εισηγείται: α) Την εν μέρει αποδοχή του 
αιτήματος της Κοινότητας Κυψέλης και , του Προέδρου της για το 
καθορισμό του ορίου των οικισμών της, β) την έγκριση των οριών των 
οικισμών Κυψέλη και Δροσιά της Κοινότητας Κυψέλης όπως αυτό 
προκύπτει μετά τη παραπάνω οριοθέτηση, γ) τη θέσπιση ελάχιστου 
εμβαδού αρτιότητας τα 500μ 2 για τον οικισμό Κυψέλη και τα 1.000 
μ 2 για τον οικισμό Δροσιά και τους οικιστικούς πυρήνες κατά μήκος 
της επαρχιακής οδού Πλάνου - Γερακαρίου σύμφωνα με το άρθρο 5, 
παρ. 1 του από 24.4.1985 Π.Δ, και δ) να χαρακτηρισθεί ο μεν 


οικισμός Κυψέλη ούτε Περιαστικός, ούτε Παραλιακός — Τουριστικός, 
Αδιάφορος, στάσιμος, Διάσπαρτος, και Μεσαίος, ο δε οικισμός Δροσιά 
και οι οικιστικοί πυρήνες του, Παραλιακός — Τουριστικός, Αδιάφορος, 
Στάσιμος, Διάσπαρτος και Μικρός, αποφασίζουμε: 

1. Αποδεχόμαστε εν μέρει το αίτημα της Κοινότητας Κυψέλης 
όπως διατυπώθηκε προφορικά στη σχετική συνεδρίαση του Συμβου¬ 
λίου Χ.Ο.Π. του Νομού για την οριοθέτηση των οικισμών Κυψέλη 
και Δροσιά της Κοινότητας Κυψέλης. 

2. Καθορίζουμε τα όρια των οικισμών Κυψέλη και Δροσιά της Κοινότη¬ 
τας Κυψέλης του Ν. Ζακύνθου όπως αυτά φαίνονται στο από 12.6.1986 
θεωρημένο από τον Προϊστάμενο του Τ.Π. & Π.Ε. Ν. Ζακύνθου, διά¬ 
γραμμα καθορισμού ορίου των παραπάνω οικισμών, κλίμακας 1:5.000, 
το οποίο φέρει τη θεώρηση του Συμβουλίου Χ.Ο.Π. του Νομού. 

3. Θεσπίζουμε ελάχιστο εμβαδόν αρτιότητας για τα δημιουργού- 
μενα από κατάτμηση γήπεδα μετά τις 3.5.85 ημέρα δημοσίευσης του 
από 24.4.85 Π. Δ/τος, τα 500 μ 2 για τον οικισμό Κυψέλη και τα 
1.000 μ 2 για τον οικισμό Δροσιά και τους οικιστικούς πυρήνες κατά 
μήκος της επαρχιακής οδού Πλάνου — Γερακαρίου. 

4. Κατατάσσουμε το μεν οικισμό Κυψέλη της Κοινότητας Κυψέλης 
σαν Αδιάφορο, ούτε Περιαστικό, ούτε Παραλιακό — Τουριστικό, Στά¬ 
σιμο, διάσπαρτο και Μεσαίο, το δε οικισμό Δροσιά και τους οικιστι¬ 
κούς πυρήνες του, της Κοινότητας Κυψέλη Παραλιακό — Τουριστικό, 
Αδιάφορο, Στάσιμο, Διάσπαρτο και Μικρό. 

Η απόφαση αυτή να δημοσιευθεί στην Εφημερίδα της Κυβέρνησης σύμ¬ 
φωνα με τη παρ. 1 του άρθρου 3 του από 24.4.85 Π. Δ/τος (ΦΕΚ 
181/Δ). . . ' 

Ζάκυνθος, 14 Ιουλίου 1986 

Η Νομάρχης 
ΕΥΦΗ Δ. ΜΗΤΩΣΗ 

Αριθ. Οιχ. ΤΠ 2753 (4) 

Καθορισμός ορίων, όρων χαι περιορισμών δόμησης στους οικι¬ 
σμούς Λιμνιώνα, Αγίας Κυριακής και Αγίας Κυριακής της 

Κοινότητας Μαραθοκάμπου Ν. Σάμου. 

Ο ΝΟΜΑΡΧΗΣ ΣΑΜΟΥ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης του οικισμού που συ¬ 
μπληρώθηκαν από τους ενδιαφερομένους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την υπ’ αριθ. 7/3/22.5.86 γνωμοδότηση του Συμβουλίου 
ΧΟΠ του Νομού, αποφασίζουμε: 

1. Καθορίζουμε τα όρια των οικισμών Λιμνιώνα Αγίας Κυριακής 
και Αγίας Κυριακής Κοινότητας Μαραθοκάμπου Ν. Σάμου με στοι¬ 
χεία 84211700—02 ως οριογραμμή με κορυφές τα εξής σημεία: 

Α) ΛΙΜΝΙΩΝΑΣ ΑΓΙΑΣ ΚΥΡΙΑΚΗΣ: 

I. Σημείο τομής της II — I προς το I με τη θάλασσα. 

I. Ξενοδοχείο Κ. Σαρρηγιάννη. 

II. Οικία Ιωάννη Βαρβάκη. 

III. Οικία Σοφίας Πίττα. 

IV. Οικία Παγώνας Δρανδάκη. 

V. Οικία Κων/νας Ψάρρη. 

VI. Οικία Λ. Σφέτσου. 

VII. Ξενοδοχείο Γ. Βαλαμάκη. 

VIII. Κτίσμα Κ. Κουρέρη. 

IX. Κτίσμα Λιβακίνας Βέργη. 

X. Κτίσμα Ιστιοπλοϊκού Ομίλου. 

XI. Κτίσμα Κων. Κουρέρη. 

XII. Σημείο τομής της X — XI προς το XI με τη θάλασσα. 

Β) ΑΓΙΑ ΚΥΡΙΑΚΗ: 

I. Διασταύρωση δρόμου προς Καλλιθέα με Κοινοτικό προς το κέντρο 
του οικισμού. 

I. Οικία Γιάννη Κάρλα. 

II. Το όριο ακολουθεί τον επαρχιακό δρόμο. 


III. Οικία Ιωάννη Παυλή. 

IV. Οικία Δάφνης Μυτιληνού. 

V. Κοινοτική δεξαμενή νερού. 

VI. Καλύβι Κων/νου Γουδάκη. 

VII. Καλύβι Γεωργίου Προεστού. 

VIII. Αγροικία Δημ. Σταμούλη. 

IX. Καλύβι Κων/νου Κυπραίου. 

X. Οικία Κων/νου Μαρκουλή. 

XI. Ακολουθείται ο Κοινοτικός δρόμος όπως αυτά φαίνονται στα 
συνοδευτικά της παρούσας σχεδιαγράμματα σε κλίμ. 1:5000, που 
αποτελούν αναπόσπαστα μέρη της απόφασης αυτής και αυντάχθηκαν 
βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους γενικούς και ειδικούς όρους και περιο¬ 
ρισμούς Δόμησης. 

Α. Γενικοί όροι Δόμησης. 

1, Εντός των ορίων του οικισμού ισχύουν οι γενικοί όροι δόμησης 
που προβλέπονται από το ΦΕΚ 181 Δ/3.5.1985 και για τους οικι¬ 
σμούς αρτιότητα γηπέδου 1.000 τ.μ. 

2. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

III. Χαρακτηρίζουμε τους οικισμούς Αγία Κυριακή και Λιμνιώνα 
Αγίας Κυριακής (αριθ. ΕΣΥΕ 84211702) ως στάσιμους, αδιάφο¬ 
ρους, συνεκτικούς, μικρούς, και παραλιακούς. 

IV. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας, ώστε να 
εξασφαλίζεται η συνέχεια των υπαρχόντων κοινοχρήστων χώρων και η 
δημιουργία νέων κοινοχρήστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμμένων δρόμων του οικισμού. 

Κατά τα λοιπά ισχύουν τα οριζόμενα στο από 24.4.1985 Π. 
Δ/γμα (ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτηαης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Σάμος, 30 Ιουνίου 1986 
Ο Νομάρχης 
ΚΥΡ. ΓΕΩΡΓΙΑΔΗΣ 

ττκκιργοιο Χωροταξίας Οικισμού καιΠβρφαΑλοντος ; 

ΑΙΕΥ4ΥΝΧΜ ΧΩΡΟΤΑΞΙΑ! 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΚ 























